

**RETNINGSLINJER FOR HEIM KOMMUNES IDRETTSSTIPEND**

Kriterier for støtte:

* Idrettsstipendet skal være en anerkjennelse til yngre idrettsutøvere, og stimulere til videre satsing og personlig utvikling i sin idrett. Stipendet blir gitt til ungdommer som har vist gode prestasjoner, og som synes å ha gode utviklingsmuligheter.

Hvem kan søke:

* Søkere må være fylt 15 år utdelingsåret og være medlem i et idrettslag eller skytterlag i Heim kommune.
* Søkere kan søke fram til det året de fyller 22 år.

Krav og betingelser for å motta idrettsstipendet:

* Heim kommune kan hvert år tildele idrettsstipend på kr. 7500,-pr utøver.
* Idrettsstipendet kan deles ut en gang pr år til en jenteutøver og en gutteutøver.
* Stipendet dekker alle typer idrettsgrener.
* Deltagelse på trening / treningssamlinger / konkurranser / treningshjelp.
* Søkeren skal som følge av tildelt stipend, være en ambassadør for Heim og profilere Heim på en positiv måte, ha gode holdninger og være et godt forbilde.
* Søkeren må legge ved søknaden årsplan for trening, egen målsetting på kort og lang sikt, og en plan for bruk av stipendet.
* En utøver kan kun motta stipendet en gang.

Frister og saksgang:

* Idrettsstipendet blir kunngjort i lokalpresse hvert år med frist senest 1. oktober.
* Søknaden sendes Heim kommune.
* Heim kommune sender søknaden til Idrettsrådet som bes om å komme med en uttalelse.
* Formannskapet fatter vedtak om tildeling av stipendet.
* Dersom man ett år ikke finner frem til aktuelle kandidater, kan tildeling av stipend utgå dette år.

*Vedtatt av Heim kommunestyre på møte 10.09.2020, sak 107/20.*